joelniklaus/EU_Wikipedias huggingface dataset:
Σουζάν Βαλαντόν

Η Σουζάν Βαλαντόν (Suzanne Valadon, 1865-1938) ήταν διάσημο μοντέλο των ιμπρεσιονιστών ζωγράφων, μητέρα του Ουτριλό, ερωμένη του Ερίκ Σατί αλλά και η ίδια σημαντική ζωγράφος. 

Ξεκίνησε τη σταδιοδρομία της ως μπαλαρίνα. Αργότερα εργάστηκε ως μοντέλο διαφόρων ζωγράφων, μεταξύ των οποίων και οι Πιερ Ωγκύστ Ρενουάρ και Ανρί ντε Τουλούζ-Λωτρέκ. Ήταν η πρώτη γυναίκα που έγινε δεκτή στην Εθνική Ακαδημία Καλών Τεχνών της Γαλλίας. Κόρη μιας φτωχής πλύστρας, ξεκίνησε να δουλέψει σε τσίρκο αλλά η καριέρα της έληξε άδοξα μετά από ένα ατύχημα. Έτσι, έγινε μοντέλο ζωγράφων.

Τέλος, ασχολήθηκε με επιτυχία με τη ζωγραφική και η τεχνική της ήταν επηρεασμένη από εκείνη του Πωλ Γκωγκέν. Έμαθε την τέχνη ποζάροντας σε σπουδαίους ζωγράφους και παρατηρώντας τις τεχνικές τους. Από τους πρώτους που τη ζωγράφισαν ήταν ο Λωτρέκ, που της έκανε μάλιστα και μαθήματα ζωγραφικής. Η Βαλαντόν ήταν γυναίκα που ζούσε με μποέμ και καλλιτεχνικό τρόπο. Σύχναζε σε ταβέρνες και μπαρ και έτσι την απαθανάτισε ο Λωτρέκ. Η Βαλαντόν θεωρείται σημαντική ζωγράφος και έγινε στενή φίλη του Εντγκάρ Ντεγκά.

Το 1909 παντρεύτηκε τον ζωγράφο Αντρέ Ουτέρ. Τα έργα της είναι κυρίως γυμνά, προσωπογραφίες και νεκρές φύσεις. Πίνακές της υπάρχουν στο Μουσείο Μοντέρνας Τέχνης του Παρισιού, και σε διάφορες πινακοθήκες γαλλικών επαρχιακών πόλεων. Κατά καιρούς πήρε μέρος σε διάφορες εκθέσεις.

Παραπομπές

Πηγές
 http://www.notablebiographies.com/supp/Supplement-Sp-Z/Valadon-Suzanne.html
Κνούτος Β΄ της Σουηδίας

Ο Κνούτος Β΄ της Σουηδίας ή Κνούτος ο Ψηλός (πέθανε το 1234) βασιλιάς της Σουηδίας (1229 - 1234) ήταν γιος του Όλμγκερ  ο οποίος αναφερόταν σαν ανιψιός του Κνούτου Α΄ της Σουηδίας, πιθανότατα ο Κνούτος ήταν δισέγγονος του Έρικ του Αγίου και εγγονός από πατέρα του Φίλιπ Έρικσον ο οποίος ήταν νεώτερος γιος του Έρικ του Αγίου, ήταν σύμμαχος των Φόλκουνγκ οι οποίοι ήθελαν να περιορίσουν τις δυνάμεις της εκκλησίας και του βασιλιά.
Ο Κνούτος ήταν μέλος του βασιλικού συμβουλίου που κυβέρνησε τη Σουηδία την εποχή που ο Έρικ ΙΑ΄ της Σουηδίας ήταν ανήλικος (1222 - 1229), όταν ο Έρικ ανατράπηκε μετά την ήττα του στη μάχη του Ολούστρα (1229) ο Κνούτος Β΄ στέφθηκε βασιλιάς (1231) αλλά πέθανε γρήγορα (1234) και ο Έρικ ο Χωλός θα επιστρέψει στον θρόνο για να κυβερνήσει μέχρι τον δικό του θάνατο (1250).
Παντρεύτηκε την Έλενα (πέθανε πριν το 1227) κόρη του Γιαρλ Φόλκε Μπίργκερσον, οι δυο τους γιοι Όλμγκερ (πέθανε το 1248) και Φίλιππος (πέθανε το 1251) μέλη του κόμματος του Φόλκουνγκ πέθαναν πολεμώντας σε εξεγέρσεις εναντίον του Μπίργιερ Γιαρλ.

Παραπομπές

Πηγές

Adolfsson, Mats När borgarna brann - svenska uppror (Stockholm: Natur & Kultur, 2007)
Larsson, Mats G. Götarnas riken : upptäcktsfärder ill Sveriges enande (Bokförlaget Atlantis AB. 2002)

Εξωτερικοί σύνδεσμοι

Έλενα

Βασιλείς της Σουηδίας
Οίκος του Έρικ
Αρμάντο Βιέιρα

Ο Αρμάντο Βιέιρα (λατινικό αλφάβητο : Armando Vieira), γεννημένος στο Σάο Πάολο στις 11 Απριλίου 1925, ήταν Βραζιλιάνος πρωταθλητής της αντισφαίρισης.

Το καλύτερο του επίτευγμα ήταν να φτάσει στα προημιτελικά του Γουίμπλεντον το 1951
. Τον Ιούνιο του 1951 κέρδισε τον τίτλο στο στο Ολλανδικό διεθνές πρωτάθλημα, αφού νίκησε στον τελικό τον Φελιτσίσιμο Αμπόν σε τρία σετ, το 1958 έγινε επαγγελματίας.

Στο Κύπελλο Ντέιβις αγωνίστηκε με την Βραζιλία τις χρονιές 1951, 1952, 1954, 1956 και το 1957 με ρεκόρ 13 νίκες και 11 ήττες.

Παραπομπές 

Βραζιλιάνοι αθλητές της αντισφαίρισης
Μαϋντάν-Ταλ (Επαρχία Αραβάν)

Το Μαϋντάν-Ταλ () είναι χωριό στην επαρχία Αραβάν, στην περιφέρεια Ος της νοτιοδυτικής Κιργιζίας. Αποτελεί μέρος του Αγροτικού Οκρούγκ Κέρμε-Τόο. 

Σύμφωνα με την απογραφή του 2009, ο πληθυσμός του χωριού ανερχόταν σε 25 άτομα.

Παραπομπές 

Πόλεις και χωριά της Επαρχίας Αραβάν
Ακ-Σορ (Επαρχία Αραβάν)

Το Ακ-Σορ () είναι χωριό στην Επαρχία Αραβάν, στην περιφέρεια Ος της νοτιοδυτικής Κιργιζίας. Αποτελεί μέρος του Αγροτικού Οκρούγκ Τόο-Μογιούν. 

Σύμφωνα με την απογραφή του 2009, ο πληθυσμός του χωριού ανερχόταν στα 2.439 άτομα.

Παραπομπές 

Πόλεις και χωριά της Επαρχίας Αραβάν
Σιντ-Τρέιντεν

Το Σιντ-Τρέιντεν (ολλανδικά Sint-Truiden, λιμβουργιανά Sintruin, Sintreen, γαλλικά Saint-Trond) είναι πόλη στο Βέλγιο, στην επαρχία Λιμβουργία της Φλάνδρας. Έχει πληθυσμό 38,8 χιλ. κατοίκους.

Μέσα συγκοινωνίας 
Μέσα από την πόλη περνούν οι εθνικοί αυτοκινητόδρομοι N3 (Βρυξέλλες – Λιέγη – Άαχεν) και N80 (Άσσελτ – Ναμύρ), ενώ έχει και σιδηροδρομική σύνδεση.

Αθλητισμός 
Από την πόλη προέρχεται η ποδοσφαιρική ομάδα της πρώτης κατηγορίας του πρωταθλήματος Βελγίου – Σιντ-Τρέιντενσε ΦΦ.

Πόλεις του Βελγίου
Ανώτατη Σχολή Τουριστικής Εκπαίδευσης Ρόδου

Η Ανώτερη Σχολή Τουριστικής Εκπαίδευσης  Ρόδου (ΑΣΤΕΡ),  ιδρύθηκε το 1956, ήταν η πρώτη Σχολή στην Ελλάδα και από τότε λειτουργεί στην πραγματικότητα ως αμιγής ξενοδοχειακή σχολή στα πρότυπα της αντίστοιχης ξενοδοχειακής σχολής της Λοζάνης.

Η ΑΣΤΕΡ ιδρύθηκε σε μια εποχή με απόλυτο κενό στο τομέα της ανώτερης ξενοδοχειακής εκπαίδευσης και από την άποψη αυτή ήρθε να καλύψει το έλλειμμα σε στελεχικό δυναμικό της ελληνικής ξενοδοχίας που βρισκόταν στα πρώτα βήματα της ανάπτυξής της.

Μαζί με την ΑΣΤΕΑΝ είναι οι δύο Ανώτερες Σχολές που λειτουργούν στην Ελλάδα και ανήκουν στο Υπουργείο Τουρισμού. Η συμβολή των αποφοίτων της ΑΣΤΕΡ από τα μέσα της δεκαετίας του ’60 ήταν πολύ σημαντική στην ανάπτυξη της ξενοδοχειακής βιομηχανίας, όχι μόνο γιατί στελέχωσαν τα ξενοδοχεία με επαγγελματικά καταρτισμένο διευθυντικό προσωπικό, αλλά και άλλες τουριστικές δραστηριότητες και όχι μόνο αφού απόφοιτοι της στελέχωσαν τα τουριστικά τμήματα των τεχνικών επαγγελματικών λυκείων και αρκετοί κατέλαβαν ακόμα και πανεπιστημιακές θέσεις σε ελληνικά και ξένα ανώτατα εκπαιδευτικά ιδρύματα.

Οι απόφοιτοι της ΑΣΤΕΡ με την επαγγελματική τους κατάρτιση κατέκτησαν την εμπιστοσύνη του ξενοδοχειακού κλάδου με αποτέλεσμα να προτιμούνται έναντι άλλων αποφοίτων, όπως μαρτυρεί το γεγονός ότι εκατοντάδες ξενοδοχειακές επιχειρήσεις έχουν στελεχωθεί και διευθύνονται από αποφοίτους της.    

Στους φοιτητές  παρέχονται          
- Δωρεάν φοίτηση        
- Αμειβόμενη πρακτική άσκηση                                                                           
- Υποτροφίες για σπουδές στο εξωτερικό σε μεταπτυχιακό επίπεδο.

Στόχος της εκπαίδευσης αποτελεί η κατάρτιση ικανών και κατάλληλων στελεχών για ξενοδοχειακές, επισιτιστικές και λοιπές επιχειρήσεις που περιλαμβάνονται στον Τουριστικό τομέα.

Προϋποθέσεις φοίτησης 

Οι προϋποθέσεις φοίτησης και η διαδικασία εισαγωγής ορίζονται από το Υπουργείο Εθνικής Παιδείας και Θρησκευμάτων ανάλογα με το εκάστοτε ισχύον Εθνικό Σύστημα Εισαγωγής στην Τριτοβάθμια Εκπαίδευση, τα δε μαθήματα επιλογής που θα πρέπει ο υποψήφιος να δηλώσει για να εξετασθεί πανελλαδικά, εκτός των άλλων, είναι μία Ξένη Γλώσσα και το μάθημα Αρχές Οικονομικής Θεωρίας (ΑΟΘ).

Παραπομπές
Φρίξος Γαζεπίδης

Ο Φρίξος Γαζεπίδης (1912-1992) ήταν Έλληνας καλλιτέχνης του θεάτρου σκιών τραγουδιστής και στιχουργός , από τους παλαιότερους και γνωστότερους καραγκιοζοπαίκτες. Γεννήθηκε στην Κωνσταντινούπολη το  και δημιούργησε πολυμελή οικογένεια (13 παιδιά) ενώ παρουσίασε έργα του Καραγκιόζη και στο εξωτερικό (ΗΠΑ, Καναδάς). Επίσης συνεργάστηκε με πολλους άλλους Καραγκιοζοπαιχτες. Έπαιζε παραστάσεις στην εκπομπή " Χρόνια Συντροφιά Με Τον Καραγκιόζη" μαζί με τον Θανάση Σπυρόπουλο. .

Παραπομπές

Έλληνες καλλιτέχνες
Καραγκιοζοπαίκτες
Τσιπς

Τα  τσιπς  ή πατατάκια στα ελληνικά, είναι λεπτές φέτες πατάτας που έχουν τηγανιστεί σε λάδι, ψηθεί ή βραστεί. Τα τσιπς συνήθως χρησιμεύουν ως σνακ, συνοδευτικό ή ορεκτικό. Τα κλασσικά τσιπς είναι μαγειρεμένα και αλατισμένα. Οι επιπρόσθετες ποικιλίες παρασκευάζονται χρησιμοποιώντας διάφορα αρώματα και συστατικά όπως βότανα, μπαχαρικά, τυριά, άλλες φυσικές γεύσεις, τεχνητά αρώματα και πρόσθετα. Γενικότερα, τα τσιπς περιλαμβάνουν αλμυρά προϊόντα σνακ που παρασκευάζονται όχι μόνο από πατάτα αλλά και από καλαμπόκι, ταπιόκα, μπανάνα ή άλλα σιτηρά, και άλλες ρίζες λαχανικών (π.χ. γλυκοπατάτα και καρότο) και άλλα φρούτα.

Αμερικανική κουζίνα
Βρετανική κουζίνα
Τρόφιμα ευκολίας
Τρόφιμα με βάση την πατάτα
Σνακ
Φαγητό δρόμου
Δημήτριος Τερζάκης (πολιτικός)

Ο Δημήτριος Τερζάκης (1870 -  21 Ιουλίου 1958) ήταν Έλληνας  δικηγόρος και πολιτικός. Υπηρέτησε ως δήμαρχος Ναυπλίου, γερουσιαστής, νομάρχης και βουλευτής Αργολιδοκορινθίας.

Βιογραφικά στοιχεία 
Σπούδασε νομικά και άσκησε τη δικηγορία. Διετέλεσε δήμαρχος Ναυπλιέων από το 1899 ως το 1901 και αργότερα Νομάρχης Αργολίδας.

Εξελέγη πρώτη φορά βουλευτής Αργολίδας και Κορινθίας στις  εκλογές του Μαΐου του 1915. Στις 13 Νοεμβρίου 1932 εξελέγη γερουσιαστής Αργολίδος & Κορινθίας με τον Εκλογικό Σύλλογο Αγροτών σε επαναληπτικές εκλογές, υπηρετώντας ως το 1935. 

Απεβίωσε σε ηλικία 88 ετών στις 21 Ιουλίου 1958 και κηδεύτηκε στο νεκροταφείο του Ναυπλίου.  Ήταν παντρεμένος με την Αγγελική Πανοπούλου και είχε μία κόρη, τη Λουίζα, και έναν γιο, τον συγγραφέα Άγγελο Τερζάκη.

Παραπομπές 

Δήμαρχοι Ναυπλίου
Έλληνες Γερουσιαστές
Βουλευτές Αργολιδοκορινθίας
Νικόλαος Σοφούλης

Ο  Νικόλαος Σοφούλης ήταν Έλληνας πολιτικός.

Βιογραφικά στοιχεία 

Στις γερουσιαστικές εκλογές του 1929 εξελέγη γερουσιαστής Σάμου με το Κόμμα των Φιλελευθέρων για εξαετή θητεία.

Παραπομπές 

Έλληνες Γερουσιαστές
Κέχρος Ροδόπης

Ο Κέχρος (βουλγαρικά: Мерикос, τουρκικά: Mehrikoz) είναι ορεινό χωριό στην Περιφερειακή Ενότητα Ροδόπης στην Ανατολική Μακεδονία και Θράκη.

Γεωγραφία - Ιστορία 
Ο Κέχρος βρίσκεται προς τα όρια της Ελλάδας με την Βουλγαρία και τα όρια του πρώην νομού με την Περιφερειακή Ενότητα Έβρου. Το χωριό είναι κτισμένο στις πλαγιές του όρους Σάπκα με υψόμετρο 650 μέτρα, σε απόσταση 36 χλμ. ΒΑ. από τη Φιλλύρα (έδρα του δήμου) και 65 χλμ. ΒΑ. από την Κομοτηνή. Πολιτισμικά, όπως και όλα του Κέχρου, ανήκει στα Πομακοχώρια της Ροδόπης. Ο οικισμός δημιουργήθηκε όταν οι Πομάκοι βοσκοί της γύρω περιοχής αφού μετακόμισαν τις μάντρες τους έξω από το χωριό, άρχισαν με την πάροδο των χρόνων να φτιάχνουν και τα σπίτια τους κοντά σε αυτές. Αξιοθέατο θεωρείται το ανακαινισμένο τζαμί του που έχει αξιοσημείωτη διακόσμηση. Ως οικισμός αναφέρεται επίσημα το 1924 στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα Καλλικράτης, αποτελεί μέρος του δήμου Αρριανών, του οποίου αποτελεί δημοτική ενότητα. Η δημοτική ενότητα έχει έκταση 140,617 τ.χλμ.. Σύμφωνα με την απογραφή του 2011 ως δημοτική ενότητα έχει  πληθυσμό 1.222 κατοίκων ενώ ως ξεχωριστός οικισμός 199.

Εξωτερικοί σύνδεσμοι 
 Κέχρος Ροδόπης από τον ιστότοπο https://archive.apan.gr/

Παραπομπές 

Χωριά του νομού Ροδόπης
Πομακοχώρια
Δήμος Αρριανών
Doom (ταινία)

Το Doom είναι ταινία επιστημονικής φαντασίας, δράσης και τρόμου σε σκηνοθεσία Αντζέι Μπαρτκόβιακ, και γράφτηκε από τους Ντέιβιντ Καλλαχαμ και Ουέσλι Στρικ. Βασίζεται στην ομώνυμη σειρά βιντεοπαιχνιδιών από την id Software. Με πρωταγωνιστή τους Καρλ Ούρμπαν και Ντουέιν Τζόνσον, η ταινία ακολουθεί μια ομάδα πεζοναυτών σε μια ερευνητική μονάδα στον Άρη. Αφού έφτασαν σε μια αποστολή διάσωσης και ανάκτησης μετά τη διακοπή της επικοινωνίας, οι πεζοναύτες σύντομα μάχονται τα γενετικά τροποποιημένα τέρατα που μαστίζουν την εγκατάσταση.

Μετά την λήξη των δικαιωμάτων με την Universal Pictures και Columbia Pictures, η id Software υπέγραψε συμφωνία με την Warner Bros., με την προϋπόθεση ότι η ταινία θα είναι greenlit μέσα σε ένα χρόνο. Η Warner Bros. έχασε τα δικαιώματα, τα οποία στη συνέχεια δόθηκαν πίσω στην Universal, η οποία ξεκίνησε την παραγωγή το 2004. Η ταινία ήταν μια διεθνής συμπαραγωγή των Ηνωμένων Πολιτειών, του Ηνωμένου Βασιλείου, της Τσεχίας και της Γερμανίας.

Σε μια συνέντευξη, ο εκτελεστικός παραγωγός Τζον Ουέλς δήλωσε ότι μια δεύτερη ταινία θα τεθεί σε παραγωγή εάν η πρώτη ήταν μια επιτυχία στο box office. Η ταινία κέρδισε 28,2 εκατομμύρια δολάρια στη Βόρεια Αμερική και 27,8 εκατομμύρια δολάρια στο εξωτερικό για ένα παγκόσμιο σύνολο 56 εκατομμυρίων δολαρίων. Με βάση τον προϋπολογισμό 60 εκατομμυρίων δολαρίων, η ταινία ήταν μια βόμβα του box office.

Παραπομπές

Εξωτερικοί σύνδεσμοι
 Επίσημη ιστοσελίδα
 Doom στην Internet Movie Database
 Doom στο TCM Movie Database
 Doom στο Box Office Mojo
 Doom στο Rotten Tomatoes
 Doom στο Metacritic

Ταινίες του 2005
Άρης στη μυθοπλασία
Αγγλόφωνες ταινίες
Doom
Αμερικανικές ταινίες
Βρετανικές ταινίες
Τσεχικές ταινίες
Γερμανικές ταινίες
Ταινίες με τέρατα
Αμερικανικές ταινίες δράσης - επιστημονικής φαντασίας
Αμερικανικές θρίλερ ταινίες επιστημονικής φαντασίας
Γερμανικές ταινίες δράσης
Γερμανικές ταινίες τρόμου
Biopunk ταινίες
Ταινίες παραγωγής Universal Pictures
Ταινίες βασισμένες σε βιντεοπαιχνίδια
Βρετανικές ταινίες δράσης
Ταινίες γυρισμένες στην Τσεχία
Περιπετειώδεις ταινίες τρόμου
Βρετανικές ταινίες τρόμου
Κιζίλ-Οΐ (Επαρχία Αλάι)

Το Κιζίλ-Οΐ () είναι χωριό στην επαρχία Αλάι, στην περιφέρεια Ος του νοτιοδυτικού Κιργιστάν. Αποτελεί μέρος του Αγροτικού Οκρούγκ Κονούρ-Ντομπό. 

Σύμφωνα με την απογραφή του 2009, ο πληθυσμός του χωριού ανερχόταν στα 224 άτομα.

Παραπομπές 

Πόλεις και χωριά της Επαρχίας Αλάι
Δημήτρης Κανελλόπουλος

Ο Δημήτρης Κανελλόπουλος (11 Μαρτίου 1975) είναι Έλληνας τραγουδοποιός και κιθαρίστας.

Βιογραφία
Γεννήθηκε στην Αθήνα το 1975. Σπούδασε Μουσική (Σύνθεση – Ενορχήστρωση – Φωνητική – Θεωρία – Πιάνο – Ηλεκτρική Κιθάρα) στο Εθνικό Ωδείο Αθηνών και στο Ωδείο Τέχνης του Γ. Φακανά. Γνωρίζει να παίζει ηλεκτρικό μπάσο, ντραμς, και υπήρξε δάσκαλος κιθάρας σε διάφορα ωδεία.

Τον Μάρτιο του 1994 δημιουργεί το ποπ-ροκ συγκρότημα Domenica, το οποίο σε σύντομο χρονικό διάστημα έγινε δημοφιλές στο ελληνικό κοινό. Με τους Domenica, γράφει τη μουσική και τους στίχους στα περισσότερα τραγούδια και είναι ο βασικός τραγουδιστής. Το 2002, στα «Μουσικά Βραβεία Αρίων», στην ετήσια μουσική διοργάνωση της I.F.P.I., το γκρουπ κερδίζει τον τίτλο «Καλύτερο Έντεχνο Συγκρότημα 2002» με το CD «Μέσα στη βουή του δρόμου». Το 2004, πάλι στα «Μουσικά Βραβεία Αρίων», οι «Domenica» κερδίζουν τον τίτλο «Καλύτερος Δίσκος Εναλλακτικής Μουσικής» με το CD «Ιστορίες για μικρούς και μεγάλους» και το 2005 στα Mad awards «Καλύτερο ροκ video clip» με το τραγούδι «Λίγη ζωή ακόμη». Έχει συμμετάσχει σε πάνω από 30 δίσκους άλλων καλλιτεχνών.

Απο τα τέλη του 2020 και μέχρι σήμερα συνθέτει ορχηστρικά κομμάτια που κυκλοφορούν ψηφιακά με τίτλο «Composition Part 1».

Προσωπική Δισκογραφία  
Άσε τ' όνειρο ν' ανάψει (Cd Baby), 2017
Compositions Part 1 (Amuse), 2021

Δισκογραφία με τους Domenica
Άχρηστα ρολόγια (Minos Emi), 1999
Μέσα στη βουή του δρόμου (Lyra), 2002
Ιστορίες για μικρούς και μεγάλους (Sony), 2004
Χίλιες φορές έτσι (Lyra), 2007
Λήθη (No Label), 2009
Πέρασε η ώρα? (Amuse), 2018

Παραπομπές

Εξωτερικοί σύνδεσμοι 
Youtube

Έλληνες άνδρες τραγουδιστές
Μουσείο Νόμπελ

Το Μουσείο Νόμπελ (σουηδ.: Nobelmuseet) είναι ένα μουσείο αφιερωμένο στην πληροφόρηση για τα Βραβεία Νόμπελ, τη ζωή του ιδρυτή τους Άλφρεντ Νόμπελ (1833-1896), καθώς και των βραβευθέντων με Νόμπελ από το 1901 μέχρι σήμερα. Το μουσείο βρίσκεται, μαζί με τη Σουηδική Ακαδημία και τη Βιβλιοθήκη Νόμπελ, στο κτίριο του πρώην Χρηματιστηρίου (Börshuset), στη βόρεια πλευρά της πλατείας Stortorget στην Gamla stan, την παλιά πόλη στο κέντρο της Στοκχόλμης, στη Σουηδία. Πολύ ενδιαφέρον τμήμα του μουσείου θεωρείται η έκθεση αντικειμένων δωρημένων από ανθρώπους που τιμήθηκαν με το Βραβείο Νόμπελ, μαζί με αστείες και προσωπικές ιστορίες από τις ζωές τους.

 
Εκτός από τα εκθέματά του, το μουσείο προσφέρει ταινίες, θεατρικές παραστάσεις και συζητήσεις για την επιστήμη, ενώ στεγάζει βιβλιοπωλείο, κατάστημα αναμνηστικών και το . Υπάρχουν εκθέσεις που αφορούν ιδιαιτέρως διάσημα πρόσωπα, όπως τη Μαρία Κιουρί, τον Ουίνστον Τσώρτσιλ και τον Νέλσον Μαντέλα. Συχνά επίσης οργανώνονται ευφάνταστες εκθέσεις, όπως η «Sketches of science», μία φωτογραφική έκθεση στην οποία 42 τιμημένοι με Νόμπελ φωτογραφήθηκαν μαζί με το δικής τους δημιουργίας σκίτσο με θέμα την ανακάλυψή τους που βραβεύθηκε. (Αυτή η έκθεση έχει περιοδεύσει και σε άλλα μέρη του κόσμου, μέχρι το Ντουμπάι και τη Σιγκαπούρη.) 

Το Μουσείο Νόμπελ εγκαινιάσθηκε την άνοιξη του 2001, με την ευκαιρία της εκατοστής επετείου των Βραβείων Νόμπελ. Από τότε, η μεγάλη ζήτηση για ξεναγήσεις από τάξεις σχολείων έχουν δημιουργήσει το αδιαχώρητο στις αίθουσές του, οπότε φιλοδοξία των διοικούντων είναι να το μεταφέρουν σε ένα καταλληλότερο κτίριο στο νησί Σκεπσχόλμεν και συγκεκριμένα στην πρώην εκκλησία (τη Skeppsholmskyrkan). Στο νησί αυτό στα ανατολικά του κέντρου της Στοκχόλμης υπάρχουν ήδη πολλά μουσεία και άλλα σχετικά ιδρύματα.

Παραπομπές

Εξωτερικοί σύνδεσμοι
 Επίσημος ιστότοπος  

Νομπελ
Νομπελ
Μουσείο Νομπ
Σιόν

Το Σιόν (γαλλικά Sion, γερμανικά Sitten, λατινικά Sedunum) είναι πόλη στην δυτική Ελβετία, πρωτεύουσα του καντονιού Βαλαί. Βρίσκεται στις όχθες του ποταμού Ροδανού. Στα βορειοανατολικά από την πόλη βρίσκεται το χιονοδρομικό κέντρο Κραν-Μοντάνα

Παραπομπές

Εξωτερικοί σύνδεσμοι
 

Πόλεις της Ελβετίας
Γλώσσα Έρζυα

Η γλώσσα Έρζυα (Έρζυα: эрзянь кель, erzäny kel, ρωσικά: эрзянский язык) ομιλείται από περίπου 260.000 ανθρώπους στα βόρεια, ανατολικά και νοτιοδυτικά τμήμα της Δημοκρατίας της Μορδοβίας, καθώς και στις περιφέρειες Νίζνι Νόβγκοροντ, την Τσουβασία, την περιφέρεια Πένζα, την Περιφέρεια Σαμάρα, την Περιφέρεια Σαράτοφ, την Περιφέρεια Ορενμπούργκ, την Περιφέρεια Ουλιάνοφσκ, την Περιφέρεια Ταταρστάν και την Δημοκρατία του Μπασκορτοστάν στην Ρωσία. Επίσης υπάρχει μια διασπορά στην Αρμενία, Εσθονία, στο Καζακστάν, καθώς και σε άλλα νέα ανεξάρτητα κράτη της Κεντρικής Ασίας. Η γλώσσα Έρζυα γράφεται με το Κυριλλικό αλφάβητο, χωρίς κάποια τροποποίηση σε σύγκριση με το ρωσικό. 

Η γλώσσα ανήκει στον Μορδβινικό κλάδο των Ουραλικών γλωσσών. Είναι στενά συνδεδεμένη με την Μόκσα, με διακριτή διαφορά στην φωνητική, στην μορφολογία και το λεξιλόγιο.

Γραφή 
Το σύγχρονο αλφάβητο της Γλώσσας Έρζυα είναι το ίδιο με το ρωσικό:

Η παλιά έκδοση του Ερζυαϊκού αλφάβητου (πριν το 1929) περιελάμβανε το πρόσθετο γράμμα Εν Γκε (Ҥ ҥ), σε μερικές εκδόσεις. 

Το 1932, η κυβέρνηση του Κράι Νίζνε-Βόλζσκι υιοθέτησε επίσημα ένα αλφάβητο βασισμένο στο λατινικό, αν και δεν χρησιμοποιήθηκε ποτέ. Το εν λόγω αλφάβητο περιελάμβανε τα εξής γράμματα:

a в c ç d ә e f g y i j k l m n o p r s ş t u v x z ƶ ь

Η άλλη έκδοση του Λατινικού αλφάβητου περιλαμβάνει τα εξής γράμματα:

a ä b c č cy d e f g h i j k l m n ny o ö p r ry s š sy t ty u ü v y z ž zy

Δείτε επίσης 
 Λογοτεχνία στην Γλώσσα Έρζυα
 Ερζυάν Μάστορ

Βιβλιογραφία 
 A.I. Bryzhinskiy, O.V. Pashutina, Ye.I. Chernov.  Биобиблиографический справочник. Saransk: Mordovskoye Knizhnoye Izdatelystvo, 2001. ISBN 5-7595-1386-9.
 Vasilij D'omin.  Эрзянь писательде ёвтнемат. Saransk, 2005. ISBN 5-7595-1665-5.
 Ksenija Djordjevic & Jean-Leo Leonard. . Paris: L'Harmattan, 2006, ISBN 2-296-00147-5.
 Makar E. Evsev'ev.  С приложением образцов мокшанских склонений и спряжений. Москва: Центральное издательство народов СССР, 1928.
 Jack Rueter. . Suomalais-Ugrilaisen Seuran Toimituksia 261. Helsinki: Suomalais-Ugrilainen Seura, 2010, ISBN 978-952-5667-23-3 [print], ISBN 978-952-5667-24-0 [online].
 D.V. Tsygankin. : Словарь географических названий республики Мордовия. Saransk, 2005. ISBN 5-7493-0780-8.

Παραπομπές

Εξωτερικοί σύνδεσμοι 

 Η Φινο-Ουγγρική Ηλεκτρονική Βιβλιοθήκη από το Φινο-Ουγγρικό Κέντρο Πληροφοριών, στο Σικτικβάρ της Δημοκρατίας των Κόμι (στα Ρωσικά και Αγγλικά, με κείμενα στις γλώσσες Μάρι, Κόμι, Ουντμούρτ, Έρζυα και Μόκσα): 
 Erzjanj Mastor – Η κοινωνία για την διατήρηση της γλώσσας Έρζυα (στα Έρζυα και στα Ρώσικα)
 https://web.archive.org/web/20061029185215/http://www.info-rm.com/er/index.php Νέα στις Μορδβινικές γλώσσες Έρζυα και Μόκσα
  Эрзянский язык
 Erzya - Finnish/English/German/Russian dictionary 
  Erzya studies reference bibliography under construction.
 Russian-Moksha-Erzya Dictionary
 Russian-Erzya Dictionary

Συγκολλητικές γλώσσες
Γλώσσες της Αρμενίας
Γλώσσες του Καζακστάν
Γλώσσες του Κιργιστάν
Γλώσσες της Ρωσίας
Γλώσσες του Τουρκμενιστάν
Γλώσσες του Ουζμπεκιστάν
Ολυμπία Χοψονίδου

Η Ολυμπία Χοψονίδου (Κρασνοντάρ, 17 Ιουνίου 1983) είναι Ελληνίδα μοντέλο, γνωστή για τον τίτλο της ως Star Hellas 2006 στα καλλιστεία του ΑΝΤ1. Είναι, επίσης, γνωστή ως η σύζυγος του Έλληνα καλαθοσφαιριστή, Βασίλη Σπανούλη.

Βιογραφία 
Γεννήθηκε στις 17 Ιουνίου 1983 στο Κρασνοντάρ της Ρωσίας από Έλληνες γονείς ποντιακής καταγωγής, αλλά μεγάλωσε στο Ελευθέριο - Κορδελιό Θεσσαλονίκης. Έχει τρία αδέλφια: τον Τάσο, τον Γιάννη και την Βαλέρια. Μόλις τελείωσε το σχολείο, εγκαταστάθηκε στην Αθήνα, προκειμένου να σπουδάσει σχέδιο μόδας. Παράλληλα με τις σπουδές της, ξεκίνησε να εργάζεται ως μοντέλο και υπήρξε μαθήτρια στο πρακτορείο μοντέλων της Κρίστυς Κρανά.

Τον Νοέμβριο του 1998, συμμετείχε στον διαγωνισμό ομορφιάς Μις Γιανγκ - Μις Τουρισμός 1999, χωρίς όμως να καταφέρει να προκριθεί στην τελική εξάδα.

Τον Απρίλιο του 2006 εξελέγη Σταρ Ελλάς στα καλλιστεία του ΑΝΤ1. Έπειτα, τον Ιούλιο της ίδιας χρονιάς, εκπροσώπησε την Ελλάδα στον παγκόσμιο διαγωνισμό ομορφιάς Μις Υφήλιος, που πραγματοποιήθηκε στο Λος Άντζελες.

Το Δεκέμβριο του 2009 παντρεύτηκε με πολιτικό γάμο τον καλαθοσφαιριστή Βασίλη Σπανούλη και στις 24 Ιουνίου 2011 έγινε ο θρησκευτικός τους γάμος. Μαζί έχουν αποκτήσει έξι παιδιά.

Τηλεόραση

Παραπομπές

Εξωτερικοί σύνδεσμοι 
 Ολυμπία Χοψονίδου στο Gossip-tv.gr
Twitter Account

Ace Models
7merestv Interview
Star Hellas

Έλληνες μοντέλα
Νικήτριες Σταρ Ελλάς
Βιωματική τέχνη

Η βιωματική προσέγγιση της τέχνης προσπαθεί να δεσμεύσει τον θεατή με το έργο τέχνης με ποικίλους τρόπους χρησιμοποιώντας όλο το σώμα του σε σχεδιασμένες δραστηριότητες. Προσπαθεί μια βιωματική σύνδεση του θεατή με το έργο, καθώς αποκτά για εκείνον ένα προσωπικό νόημα, το οποίο αποκαλύπτεται μέσω ανοιχτών ερωτήσεων, μουσικής, χορού, αφηγηματικές δραστηριότητες, θεατρικό παιχνίδι, εικαστικά δρώμενα. Ειδικότερα, η βιωματική τέχνη μπορεί να εξοικειώσει τα παιδιά με διάφορα καλλιτεχνικά ρεύματα μέσα από παιγνιώδεις βιωματικές δράσεις. Η βιωματική τέχνη βοηθά τα παιδιά να προβληματιστούν, να ενεργήσουν δημιουργικά αλληλεπιδρώντας με το περιβάλλον τους, να εκφραστούν με μη λεκτικές μεθόδους, να αναπροσδιοριστούν ως υπάρξεις και σε σχέση με τους άλλους, να αποκτήσουν εμπιστοσύνη στις δυνάμεις τους.

Εκπαιδευτικά προγράμματα προσφέρει το MoMA σε συνεργασία με το coursera.org

Τέχνη
Σαφέντ

Η Σαφέντ (Εβραϊκά: צְפַת‎, Τσφατ, Αραβικά: صفد‎‎, Σάφαντ) είναι πόλη στη Βόρεια Περιοχή του Ισραήλ. Βρίσκεται σε υψόμετρο 900 μέτρων και είναι η πόλη που βρίσκεται στο μεγαλύτερο υψόμετρο στη Γαλιλαία και το Ισραήλ. Λόγω του υψομέτρου, η Σαφέντ βιώνει θερμά καλοκαίρια και κρύους, συχνά με χιονοπτώσεις, χειμώνες. Εξαιτίας του γραφικού τοπίου της και του σχετικά ήπιου κλίματός της, αποτελεί δημοφιλές θέρετρο για τους Ισραηλινούς και τους ξένους επισκέπτες. Πριν την ίδρυση του Ισραήλ, το 1948, κατοικούταν από 12.000 Παλαιστίνιους Άραβες και 1.700 Εβραίους κυρίως θρησκευόμενους και γηραιότερους. Εβραϊκές ένοπλες δυνάμεις κατέλαβαν την πόλη στις 11 Μαΐου 1948, τρεις μέρες πριν την ανακήρυξη του κράτους του Ισραήλ και εκδίωξαν τους άραβες κατοίκους. Το 2015 ο πληθυσμός της ήταν 33.358 άτομα, κατά 99% Εβραίοι.

Απαντάται στη Βίβλο ως Σφαθ (Ṣ'fath). Από τον 16ο αιώνα, η Σαφέντ θεωρείται μία από τις τέσσερις ιερές πόλεις του Ιουδαϊσμού, μαζί με την Ιερουσαλήμ, τη Χεβρώνα και την Τιβεριάδα. Από εκείνη την εποχή, η πόλη έχει παραμείνει κέντρο της Καμπάλα, δηλαδή του κλάδου του ιουδαϊκού μυστικισμού.

Παραπομπές
Έστριντ των Οβοτριτών

Η Έστριντ των Οβοτριτών (περί το 979 - 1035) ήταν Σλάβα πριγκίπισσα και βασίλισσα της Σουηδίας χάρη στον γάμο της με τον Όλαφ Σκότκονουνγκ. Ο θρύλος λέει ότι η Έστριντ μεταφέρθηκε στη Σουηδία μετά από πόλεμο του συζύγου της με τους Δυτικούς Σλάβους, ήταν κόρη του αρχηγού των Πολάβων Σλάβων και η μεγάλη της προίκα έφερε έντονη επίδραση των Σουηδών στην περιοχή των Σλάβων. Ο σύζυγος της είχε άλλη μια ερωμένη την Έδλα με επίσης Σλαβική καταγωγή, έκανε συγχρόνως παιδιά και με τις δυο συζύγους του αποκτώντας τον μετέπειτα βασιλιά Άνουντ Ιάκωβο με την Έστριντ και τον μετέπειτα βασιλιά Εδμόνδο τον Γηραιό με την Έδλα. Ο βασιλιάς έδωσε σε όλα τα παιδιά του τα ίδια προνόμια αλλά την Έστριντ παντρεύτηκε επίσημα και την έκανε βασίλισσα. Η βασίλισσα Έστριντ και ολόκληρη η βασιλική αυλή βαπτίστηκαν χριστιανοί όταν ο σύζυγος της προσηλυτίστηκε στον χριστιανισμό (1088), αν και είχε υποσχεθεί ανεξαρτησία ο χριστιανισμός θα επιβληθεί οριστικά στη Σουηδία απο τον Ίνγκε τον Πρεσβύτερο μετά τους εμφύλιους πολέμους με τον κουνιάδο του Μπλοτ-Σβεν (1084 - 1088)

Ο Σνόρρι Στούρλουσον περιγράφει ότι η Έστριντ συμπεριφερόταν άσχημα στα παιδιά του συζύγου της με την Έδλα γι'αυτό ο Όλαφ Σκότκονουνγκ έστειλε τον γιο του Εδμόνδο να τον αναθρέψουν οι συγγενείς της μητέρας του. Δεν είναι γνωστές επιπλέον πληροφορίες σχετικά με την Έστριντ παρά ότι συμπεριφερόταν βίαια και κακομεταχειριζόταν τους υπηρέτες της.

Κληρονόμοι

Με τον σύζυγο της Όλαφ Σκότκονουνγκ παιδιά της ήταν:

Ίνγκεγκερντ Όλαφσνταττερ της Σουηδία, μεγάλη πριγκίπισσα του Κιέβου, σύζυγος του Γιαροσλάβ του Σοφού
Άνουντ Ιάκωβος

Πηγές

Åke Ohlmarks: "Alla Sveriges drottningar" (All the queens of Sweden) (In Swedish)
Snorri Sturluson

Βασίλισσες της Σουηδίας
Βασιλομήτωρ
Άρβο Κρουούσεμεντ

Ο Άρβο Κρουούσεμεντ (γεννηθείς στις 20 Απριλίου 1928 στην Ούντλα της Επαρχίας Λέενε-Βίρου) είναι Εσθονός ηθοποιός, θεατρικός συγγραφέας και σκηνοθέτης. Έχει μετατρέψει μερικές Εσθονικές κλασσικές νουβέλες σε ταινίες, όπως την ''Άνοιξη'' (1969) και ''Καλοκαίρι'' (1990). Η ταινία ''Άνοιξη'' χαρακτηρίστηκε ως η καλύτερη Εσθονική ταινία σε δημοσκόπηση που πραγματοποιήθηκε από Εσθονούς κριτικούς ταινιών και δημοσιογράφους το 2002. Το 1970 η ταινία έκοψε 558.000 εισιτήρια στην Εσθονία (ενώ ο συνολικός πληθυσμός της χώρας ανέρχεται στα 1,34 εκατομμύρια άτομα). Το 1971 η ταινία έκοψε 8.100.000 εισιτήρια στην Σοβιετική Ένωση.

Ο Άρβο Κρουούσεμεντ σπούδασε στην Ρωσική Ακαδημία Θεατρικών Τεχνών στην Μόσχα, όπου αποφοίτησε το 1953. Από το 1953 έως το 1961 εργάστηκε ως ηθοποιός στο Εσθονικό Θέατρο Δράματος στο Τάλιν. Από το 1962 έως το 1964 ήταν ο διευθυντής του Θέατρου Έντλα στο Πάρνου της Εσθονίας. Επίσης, εργάστηκε ως σκηνοθέτης στην Tallinnfilm από το 1965 έως το 1991.

Παραπομπές

Λογοτεχνία 
 Όλαφ-Μίχκελ Κλάασσεν, ""Kevade" tee ekraanile". Eesti Raamat, Τάλιν 1977
 Έντβι Βαμπαμέγκι και Σούλεφ Τεϊνεμάα "Tehtud ja tegemata teod. Arvo Kruusemendi filmidest", Teater. Muusika. Kino, 1989
 Όιε Όραβ, "Tallinnfilm". I köide: mängufilmid 1947–1976, Eesti Entsüklopeediakirjastus, Τάλιν 2003, ISBN 9985701283
 Όιε Όραβ, "Tallinnfilm". II köide: mängufilmid 1977–1991, Eesti Entsüklopeediakirjastus, Τάλιν 2004, ISBN 998570150X
 Αννίκα Κόππελ, "Kevade. Suvi. Sügis. Arvo Kruusemendi filmid". Kirjastus Kadmirell, Τάλιν 2010, ISBN 9789949908912

Εξωτερικοί σύνδεσμοι 
 
 Riina Mägi, "Arvo Kruusemendist saab Palamuse valla aukodanik" – Vooremaa, 18 Φεβρουαρίου 2014 (στα εσθονικά)

Εσθονοί ηθοποιοί
Εσθονοί σκηνοθέτες κινηματογράφου
Εσθονοί σκηνοθέτες θεάτρου
Φουστάτ

Η Φουστάτ (επίσης Φοστάτ, Αλ Φουστάτ, Μισρ αλ-Φουστάτ και Φουστάτ-Μισρ, Αραβικά: الفسطاط, Κοπτικά: Ⲫⲩⲥⲧⲁⲧⲱⲛ, γνωστή στα ελληνικά ως Φουστάτη), ήταν η πρώτη πρωτεύουσα της Αιγύπτου υπό την ισλαμική εξουσία. Κτίστηκε από τον μουσουλμάνο στρατηγό Αμρ ιμπν αλ-Ας ακριβώς μετά τη μουσουλμανική κατάκτηση της Αιγύπτου το 641 μ.Χ., και χαρακτηριζόταν από το Τζαμί του Αμρ, τον πρώτο ισλαμικό ναό που κτίστηκε στην Αίγυπτο και στην Αφρική.

Η πόλη έφτασε στο ζενίθ της ακμής της τον 12ο αιώνα, οπότε και είχε 200.000 πληθυσμό. Ήταν κέντρο της διοικητικής εξουσίας στην Αίγυπτο, μέχρι που εκδόθηκε διαταγή να πυρποληθεί το 1168 από τον ίδιο τον βεζίρη, Σαουάρ, για να προστατέψει τον πλούτο του από τα χέρια των Σταυροφόρων εισβολέων. Τα υπολείμματα της πόλης τελικώς απορροφήθηκαν από το κοντινό Κάιρο, που είχε κτιστεί στα βόρεια της Φουστάτ το 969 όταν οι Φατιμίδες κατέκτησαν την περιοχή και δημιούργησαν μια νέα πόλη ως βασιλικό κατάλυμα του χαλίφη. Η περιοχή παρέμεινε ερειπωμένη για αιώνες και χρησιμοποιούταν ως σκουπιδότοπος.

Σήμερα, η Φουστάτ αποτελεί τμήμα του Παλαιού Καΐρου, με λίγα μόνο κτίσματα να παραμένουν από τις μέρες που ήταν η πρωτεύουσα της χώρας. Πολλές αρχαιολογικές ανασκαφές έχουν αποκαλύψει τον πλούτο του θαμμένου υλικού στην περιοχή. Πολλά αρχαία αντικείμενα που ανευρέθησαν κατά τις αρχαιολογικές ανασκαφές εκτίθενται σήμερα στο Μουσείο Ισλαμικής Τέχνης του Καΐρου.

Αρχαίες πόλεις της Αφρικής
Μεσαιωνική Αίγυπτος
Βραβείο Βολφ Μαθηματικών

Το Βραβείο Βολφ Μαθηματικών (Wolf Prize in Mathematics) απονέμεται σχεδόν μία φορά κάθε χρόνο σε ένα ή περισσότερα πρόσωπα από το μη κερδοσκοπικό «Ίδρυμα Βολφ» στο Ισραήλ. Είναι ένα από τα 6 Βραβεία Βολφ που θεσμοθετήθηκαν από το ίδρυμα. Το συγκεκριμένο απονεμήθηκε για πρώτη φορά το 1978 (τα άλλα βραβεία Βολφ είναι της Γεωπονίας, της Χημείας, της Ιατρικής, της Φυσικής και των Τεχνών).

Το βραβείο αποτελείται από ένα δίπλωμα και το ποσό των εκατό χιλιάδων δολαρίων ΗΠΑ. Μέχρι τη θεσμοθέτηση του Βραβείου Άμπελ, το Βολφ Μαθηματικών ήταν ίσως το πλησιέστερο αντίστοιχο ενός «Νόμπελ Μαθηματικών», καθώς το κορυφαίο Μετάλλιο Φιλντς απονέμεται μία φορά κάθε τέσσερα χρόνια και μόνο σε μαθηματικούς ηλικίας κάτω των 40 ετών.

Κατάλογος βραβευθέντων

Εξωτερικοί σύνδεσμοι

 
 Israel-Wolf-Prizes 2015
 Jerusalempost Wolf Prizes 2017

Βολφ
Λούκα Τζορντάνο

Ο Λούκα Τζορντάνο (Luca Giordano, 1634 – 1705) ήταν Ιταλός ζωγράφος του ύστερου Μπαρόκ.

Γιος του ζωγράφου Αντόνιο Τζορντάνο, γεννήθηκε στη Νάπολη και περί το 1650 
μαθήτευσε δίπλα στον Χοσέ ντε Ριμπέρα. Τα πρώτα του έργα ήταν έντονα επηρεασμένα από τον δάσκαλό του –σχεδόν ολόσωπες εικόνες φιλοσόφων, φανταστικές προσωπογραφίες ή χαρακτηριστικές μορφές.

Απέκτησε την προσωνυμία Luca fa presto (Λούκα, κάνε γρήγορα) λόγω της ταχύτητας με την οποία εκτελούσε τα έργα του και του μεγάλου όγκου της παραγωγής του. Επί πλέον, μπορούσε πολύ εύκολα να μιμηθεί άλλους ζωγράφους, ικανότητα που του χάρισε ακόμη μία προσωνυμία, αυτήν του Πρωτέα.  

Εργάστηκε κυρίως στη Νεάπολη αλλά ταξίδεψε στην Ρώμη και στην Βενετία και αφομοίωσε το μεγαλοπρεπές διακοσμητικό ύφος του Βερονέζε και τα ζωηρά συμπλέγματα του Πιέτρο ντα Κορτόνα. Τα χρώματά του είναι ζωηρά και ελκυστικά.  

Το 1682-83 ο Λούκα βρέθηκε στην Φλωρεντία όπου εκτέλεσε σειρές νωπογραφιών στο παρεκκλήσι Κορσίνι της εκκλησίας Κάρμινε και στο Palazzo Medici-Riccardi, όπου ζωγράφισε την δόξα των Μεδίκων εν μέσω αλληγορικών παραστάσεων και μυθολογικών θεμάτων.

Το 1692 πήγε στην Ισπανία ύστερα από πρόσκληση του Καρόλου Β΄. Έμεινε εκεί δέκα χρόνια και φιλοτέχνησε μεγάλης κλίμακας έργα στην Μαδρίτη, το Τολέδο και το Εσκοριάλ. Ζωγράφισε επίσης πολλούς πίνακες για την αυλή, ιδιώτες και εκκλησίες. Η επιτυχία του ήταν μεγάλη στην Ισπανία και ο βασιλιάς τον έκανε ιππότη (caballero).

Το 1702 ο Κάρολος Β΄ πέθανε και ο Τζορντάνο επέστρεψε στη Νάπολη. Τα έργα του αυτής της σύντομης περιόδου, περισσότερο ανάλαφρα, τον κατατάσσουν στους προπομπούς του Ροκοκό. Πέθανε στη Νάπολη το 1705.

Ο Τζορντάνο ήταν ιδιαίτερα γενναιόδωρος και βοηθούσε τους φτωχούς καλλιτέχνες. Έλεγε ότι καλός ζωγράφος είναι αυτός που αρέσει στο κοινό και ότι το κοινό ελκύεται περισσότερο από το χρώμα παρά από το σχέδιο. Ίσως οι αντιλήψεις του αυτές καθώς και η εξαιρετική του ευχέρεια και παραγωγή να προσέδωσαν την εντύπωση μιας επιπολαιότητας στο έργο του.

Παραπομπές 

Ιταλοί ζωγράφοι
Αυλικοί ζωγράφοι
Αικατερίνη του Ίμσεμποργκ

Η Αικατερίνη του Ίμσεμποργκ (περί το 1215 - 1252) ήταν βασίλισσα της Σουηδίας (1244-1250) ως σύζυγος του Ερρίκου ΙΑ΄ της Σουηδίας. Επρόκειτο για τη μεγαλύτερη κόρη του Σούνε Φόλκασον και της Έλενας Σβέρκερσντοττερ, κόρης του Σβέρκερ Β΄ και της Βενεδίκτης. Ο πατέρας της, εκτός από λόρδος του Ίμσεμποργκ, αναφέρεται και ως κόμης της Σουηδίας. Η Αικατερίνη είχε μόνο μια αδελφή, την Βενεδίκτη Σάνεσντοττερ του Μπγιέλμπο. 

Ο σύζυγος της, Ερρίκος ΙΑ΄ έγινε βασιλιάς της Σουηδίας το 1222, αλλά εξορίστηκε από τον Κνούτο Β΄ την περίοδο 1229-1234. Επέστρεψε μετά τον θάνατο του Κνούτου και παρέμεινε βασιλιάς μέχρι τον δικό του θάνατο. Ο Ερρίκος ήταν από τη φύση του μερικώς σωματικά ανάπηρος και τραυλός. Ο Ερρίκος και η Αικατερίνη παντρεύτηκαν για να εδραιώσει ο Ερρίκος τα δικαιώματα του στον θρόνο, καθώς η Αικατερίνη καταγόταν από βασιλική οικογένεια από την πλευρά της μητέρας της.

Ο γάμος έγινε το 1243-1244 και η Αικατερίνη δέχτηκε μια τεράστια περιουσία ως προίκα, στην οποία ανήκε σχεδόν το μισό βασίλειο. Δεν απέκτησε παιδιά με τον Ερρίκο, γι' αυτό το βασίλειο της Σουηδίας μεταβιβάστηκε μετά τον θάνατο του Ερρίκου στον ανιψιό του Βάλντεμαρ της Σουηδίας, μεγαλύτερο γιο του Μπίργιερ Γιαρλ και της Ίνγκεμποργκ Έρικσντοττερ της Σουηδίας, αδελφής του Ερρίκου ΙΑ΄. Μετά τον θάνατο του συζύγου της, η Αικατερίνη έγινε μοναχή στο αββαείο του Γκούντχεμ, στο οποίο παρέμεινε μέχρι τον θάνατο της, ενώ μεταβίβασε πολλά εδάφη της μαζί με την προίκα της σε συγγενείς της και τα υπόλοιπα τα έκανε δωρεές σε εκκλησιαστικά ιδρύματα.

Πηγές
Lars O. Lagerqvist (1982). «Sverige och dess regenter under 1.000 år», («Η Σουηδία και οι κυβερνήτες της για 1000 χρόνια») (σουηδικά). Albert Bonniers Förlag AB. ISBN 91-0-075007-7.

Βασίλισσες της Σουηδίας
Χάραλντ Κέσγε

Ο Χάραλντ Κέσγε ή Χάραλντ το δόρυ  (δαν. Harald Kesje, 1080 - 1135) ήταν νόθος γιος του Ερρίκου Α΄ της Δανίας και αντιβασιλιάς της Δανίας.
Ορίστηκε αντιβασιλιάς της Δανίας την περίοδο που ο πατέρας του αποφάσισε να κάνει ταξίδι για προσκύνημα στην Ιερουσαλήμ μαζί με τον αρχιεπίσκοπο Άσσερ του Λουντ. Ο Χάραλντ ήταν πολύ θαρραλέος, αλλά ταυτόχρονα πολύ σκληρός και βίαιος και μεταξύ άλλων λεηλάτησε το ισχυρό Χάραλντσμπουργκ στο Ρόσκιλε. Η μεγάλη του σκληρότητα στάθηκε αιτία να μην εκλεγεί ο ίδιος βασιλιάς της Δανίας μετά τον θάνατο του πατέρα του (1103), οπότε τον Ερρίκο Α΄ διαδέχθηκε ο αδελφός του, Νιλς της Δανίας (1104).

Συμμάχησε με τον ετεροθαλή αδελφό του Ερρίκο τον Αλησμόνητο για να εκδικηθεί τον Κνούτο Λαβάρντ, τον άλλο ετεροθαλή αδελφό του και νόμιμο κληρονόμο του πατέρα του. Ο Κνούτος Λαβάρντ δολοφονήθηκε από τον άλλο διεκδικητή του θρόνου της Δανίας, τον Μάγκνους Α΄ της Σουηδίας, εξάδελφό του και γιο του Νιλς (1131). Ο Χάραλντ Κέσγε στράφηκε εναντίον του και αποφάσισε να τον σκοτώσει. Προσπάθησε να πιέσει τους Δανούς να τον αναγνωρίσουν ως νέο βασιλιά τους με το όνομα Χάραλντ Δ΄ και πέτυχε την αναγνώρισή του από τους κατοίκους της Γιουτλάνδης. Στην αποφασιστική μάχη στο Φόντεβικ της Σκάνια (1134) ηττήθηκαν οι δυνάμεις του Μάγκνους και του πατέρα του βασιλιά Νιλς, ενώ ο ίδιος ο Μάγκνους σκοτώθηκε. Ο Χάραλντ Κέσγε στην συνέχεια όμως συνελήφθη στο Βάιλε της Γιουτλάνδης από τον πρώην σύμμαχο και ετεροθαλή αδελφό του Ερρίκο τον Αλησμόνητο και αποκεφαλίστηκε μαζί με 8 από τους γιους του, έτσι έμεινε μόνος διάδοχος του θρόνου ο Ερρίκος Β΄.

Οικογένεια
Με τη νόμιμη σύζυγο του Ράγκνιλντ Μάγκνουσντοττερ, κόρη του Μάγκνους Γ΄ της Νορβηγίας απέκτησε 4 (ή 6) νόμιμα τέκνα:
 Μάγκνους Χάραλντσεν (πέθανε στις 4 Ιουνίου 1134), έπεσε στην μάχη του Φόντεβικ 
 Όλαφ Χάραλντσεν (πέθανε το 1143), αντίπαλος του θρόνου με τον Ερρίκο Γ΄ της Δανίας, ηττήθηκε και δολοφονήθηκε
 Κνούτος Χάραλντσεν
 Χάραλντ Χάραλντσεν

Ο Χάραλντ Κέσγε είχε και 9 (ή 7) νόθους γιους: 
 Μπγερν Χάραλντσεν "Γέρνσιντε" (ο σιδηρόπλευρος), πιθανώς νόμιμος γιος, απεβίωσε το 1134, παντρεύτηκε την Αικατερίνη Ίνγκεσντοττερ, κόρη του Ίνγκε Α΄ της Σουηδίας 
 Ερρίκος "Διάκονος" Χάραλντσεν, πιθανώς νόμιμος γιος, απεβίωσε το 1134, διάκονος, πνίγηκε σε ατύχημα στο Σλέσβιχ μαζί με τον μεγαλύτερο αδελφό του Μπγερν
 Σίβαρντ Χάραλντσεν
 Ερρίκος Χάραλντσεν
 Σβεν Χάραλντσεν
 Νιλς Χάραλντσεν
 Βενέδικτος Χάραλντσεν
 Μίστιβιντ Χάραλντσεν
 άλλος ένας γιος αγνώστου ονόματος

Παραπομπές

Εξωτερικοί σύνδεσμοι
 Μεσαιωνικές Οικογένειες της Δανίας και της Ευρώπης
 Βιογραφικό Λεξικό της Δανίας

Οίκος του Έστριντσον
Μάχη του Μάιντς

Στην Μάχη του Μάιντς (29 Οκτωβρίου 1795) Αψβουργικός Αυστριακός στρατός υπό τον Φρανσουά Σεμπαστιάν Σαρλ Ζοζέφ ντε Κρουά, Κόμη του Κλερφέ, πραγματοποίησε απροσδόκητη επίθεση κατά τεσσάρων μεραρχιών της Γαλλικής Στρατιάς του Ρήνου και του Μοζέλλα η οποία διοικούνταν από τον Φρανσουά Ιγκνάς Σάαλ. Η δεξιά μεραρχία των Γάλλων διέφυγε από το πεδίο της μάχης, αναγκάζοντας τις άλλες τρεις να οπισθοχωρήσουν μετά την απώλεια του πολιορκητικού πυροβολικού τους αλλά και πολλές ανθρώπινες απώλειες. Η σύρραξη αυτή του Πολέμου του Πρώτου Συνασπισμού έλαβε χώρα κοντά στην πόλη του Μάιντς στο κρατίδιο της Ρηνανίας-Παλατινάτου στην Γερμανία.

Τα Γαλλικά στρατεύματα πολιορκούσαν ανεπιτυχώς την δυτική πλευρά του Φρουρίου του Μάιντς από τον Δεκέμβριο του 1794. Όμως, στις αρχές Σεπτεμβρίου 1795 η Στρατιά του Σαμπρ-ε-Μεζ διέσχισε τον ποταμό Ρήνο και προχώρησε νότια προς τον ποταμό Μάιν. Για πρώτη φορά το Μάιντς πολιορκούνταν από την ανατολική πλευρά του ποταμού, αλλά αυτή η κατάσταση δεν κράτησε πολύ. Στη Μάχη του Χοχστ, ο Κλερφέ ξεπέρασε τον Ζουρντάν, αναγκάζοντας τον στρατό του να αποσυρθεί στην δυτική όχθη του Ρήνου. Με τον Ζουρντάν προσωρινά εκτός μάχης, ο Κλερφέ έπεσε πάνω στα κατά κάποιο τρόπο απομονωμένα σώματα του Σάαλ και τα ώθησε νότια. Την εποχή αυτή ο διοικητής της Στρατιάς του Ρήνου και του Μοζέλλα, Ζαν-Σαρλ Πισεγκρύ βρισκόταν σε επαφές προδοσίας με τους αντιπάλους των Γάλλων, οι οποίες ενδεχομένως είχαν ως αποτέλεσμα την επιτυχία των Αυστριακών. Η επόμενη σύγκρουση έλαβε χώρα στη Μάχη του Πφερντεσχάιμ στις 10 Νοεμβρίου.

Η πολιορκία αποτέλεσε την δεύτερη φορά που χρησιμοποιήθηκε αερόστατο παρατήρησης, μετά την Μάχη του Φλερύς (1794).

Στρατιωτικοί που ενεπλάκησαν
Φρανσουά Σεμπαστιάν Σαρλ Ζοζέφ ντε Κρουά, Κόμης του Κλερφέ
Ζαν Μπατίστ Κλεμπέρ
Λωράν ντε Γκουβιόν Σαιντ-Κυρ
Γκαμπριέλ Ζαν Ζοζέφ Μολιτόρ
Άνταμ Άλμπερτ φον Νάιπεργκ
Αντουάν Κριστόφ Μερλέν
Ωγκύστ ντε Μαρμόν
Κάρολος ΙΔ΄ Ιωάννης της Σουηδίας
Φραντς φον Βεϊρότερ
Φραγκίσκος Ιωσήφ, Μαρκήσιος του Λουζινιάν
Φραγκίσκος, Μαρκήσιος του Σασλούπ-Λωμπάτ
Φρανσουά Σεβερίν Μαρσώ-Ντεγκραβιέ
Ζαν-Μαρί-Ζοζέφ Κουτέλ
Ζοζέφ Μαρί, Κόμης Ντεσσαί
Νικολά-Ζακ Κοντέ
Πωλ Λουί Κουριέ
Στρατιά της Μαγεντίας

Στρατιωτικές μονάδες 

 54ο Σύνταγμα Πεζικού (Γαλλία) υπό τον Στρατηγό Σωβά
 Στρατιώτες από την Έσση υπό τον Στρατηγό Γιόχαν Κέγκλεβιτς. Τιμήθηκε με το Στρατιωτικό Τάγμα της Μαρίας Θηρεσίας το 1798.

Παραπομπές 
 Smith, D. The Greenhill Napoleonic Wars Data Book. Greenhill Books, 1998.

Πόλεμοι της Γαλλικής Επανάστασης
Λάμπρος Καταφυγιώτης

Ο Λάμπρος Καταφυγιώτης ήταν Έλληνας πολιτικός.

Βιογραφικά στοιχεία 

Γεννήθηκε στο Καταφύγιο Καρδίτσας και σπούδασε νομικά. Εξελέγη πρώτη φορά βουλευτής Καρδίτσας στις εκλογές του 1905 και επανεξελέγη σε αυτές του 1926.

Παραπομπές 

Βουλευτές Καρδίτσας
Ινστιτούτο Ρούτζερ Μπόσκοβιτς

Το Ινστιτούτο Ρούτζερ Μπόσκοβιτς (, , IRB) Είναι ερευνητικό ινστιτούτο που βρίσκεται στην γειτονιά Σάλατα του Ζάγκρεμπ, στην Κροατία. Ιδρύθηκε το 1950, και ασχολείται με την μελέτη των επιστημών. Ο σημερινός διευθυντής είναι ο Τόμε Άντιτσιτς.

Περιγραφή 
Είναι το μεγαλύτερο κροατικό ινστιτούτο έρευνας στους τομείς των φυσικών επιστημών και της τεχνολογίας. Έχει ονομαστεί προς τιμήν του επιστήμονα Ρούντζερ Μπόσκοβιτς, ενώ ο ιδρυτής του ήταν ο Ιβάν Σούπεκ. 

Το ινστιτούτο έχει διεπιστημονικό χαρακτήρα, καθώς απασχολεί περίπου 550 ακαδημαϊκούς και φοιτητές από τους τομείς της πειραματικής και θεωρητικής φυσικής, της χημείας και υλικής φυσικής, της οργανικής και φυσικής χημείας, της βιοχημείας, της μοριακής βιολογίας και ιατρικής, της περιβαλλοντικής και θαλάσσιας έρευνας, καθώς και την επιστήμη των υπολογιστών και της ηλεκτρονικής. 

Στην Κροατία, το Ινστιτούτο είναι ένα εθνικό ίδρυμα που είναι αφιερωμένο στην έρευνα, στην ανώτερη εκπαίδευση και στην παροχή υποστήριξης στην ακαδημαϊκή κοινότητα, στις κρατικές και τοπικές κυβερνήσεις. Εντός της Ευρωπαϊκής Ένωσης, το Ινστιτούτο αποτελεί μέρος της Ευρωπαϊκής Ερευνητικής Περιοχής. Σε παγκόσμιο επίπεδο, το Ινστιτούτο συνεργάζεται με πολλά ερευνητικά ιδρύματα και πανεπιστήμια, τηρώντας τις ίδιες αξίες και οράματα. Επίσης, η Κυβέρνηση της Κροατίας παρέχει μεγάλο μέρος της χρηματοδότησης του ινστιτούτου, μέσω του Υπουργείου Επιστημών, Εκπαίδευσης και Αθλητισμού.

Τμήματα 
Το ινστιτούτο είναι οργανωμένο σε 14 τμήματα έρευνας και κέντρα:
 Τμήμα Θεωρητικής Φυσικής
 Τμήμα Πειραματικής Φυσικής
 Τμήμα Φυσικής Υλικών
 Τμήμα Ηλεκτρονικής
 Τμήμα Φυσικής Χημείας
 Τμήμα Οργανικής Χημείας και Βιοχημείας
 Τμήμα Υλικής Χημείας
 Τμήμα Μοριακής Βιολογίας
 Τμήμα Μοριακής Ιατρικής
 Κέντρο Θαλασσίων Ερευνών
 Τμήμα Θαλάσσιας και Περιβαλλοντικής Έρευνας
 Τμήμα Λέιζερ, Ατομικής Έρευνας και Ανάπτυξης
 Κέντρο Πυρηνομαγνητικής Αντήχησης
 Κέντρο Πληροφορικής και Υπολογιστών

Παραπομπές

Πηγές

Εξωτερικοί σύνδεσμοι 
  (Κροατικά) (Αγγλικά)
 
 Tomislav Badovinac Zagreb i Hrvatska u Titovo doba. Savez društava «Josip Broz Tito» Hrvatske, 2004
 Cindro, Nikola; Despotović, R.; Hendeković, J.; Jurin, Mislav; Keglević, D.; Mutabdžija, R.; Pravdić, Velimir, eds. (1980) Institut "Ruđer Bošković" 1950 - 1980. Institut Ruđer Bošković, Zagreb.
Επιστήμες και τεχνολογία στην Κροατία
Ισμαήλ

Ο Ισμαήλ ήταν γιος του Αβραάμ και της Αιγύπτιας δούλης του Άγαρ.

Βίος
Επειδή η Σάρρα ήταν στείρα, ζήτησε από τον Αβραάμ να έχει σχέσεις με την δούλη της  Άγαρ και την έδωσε στον Αβραάμ για παλλακίδα. Όταν έμεινε έγκυος, η Άγαρ περιφρονούσε τη Σάρρα κι εκείνη το είπε στον Αβραάμ, ο οποίος της είπε να κάνει ότι νομίζει καλό. Η Σάρρα άρχισε να της φέρεται άσχημα και εκείνη έφυγε μακριά της. (Γε 16:1-6) Ένας άγγελος βρήκε την Άγαρ και τη νουθέτησε να γυρίσει στην κυρία της. Ο Αβραάμ ήταν 86 ετών κατά τη γέννηση του Ισμαήλ.  Η Σάρρα γέννησε τον Ισαάκ όταν ο Ισμαήλ ήταν δεκατεσσάρων. Σε μια γιορτή  για την απογαλάκτιση του Ισαάκ, η Σάρρα είδε τον Ισμαήλ να παίζει με τον γιο της και ζήτησε από τον Αβραάμ να διώξει την Άγαρ και τον Ισμαήλ. Ο Αβραάμ δυσαρεστήθηκε, αλλά αφού ο Θεός τον διαβεβαίωσε ότι θα φροντίσει για την Άγαρ και το παιδί, τους έδιωξε αφού τους έδωσε ψωμί και νερό. Ενώ η Άγαρ ήταν μαζί με τον γιο της στην έρημο Βηρ-σαβεέ και το νερό είχε τελειώσει, απελπισμένη εγκατέλειψε το παιδί της κάτω από τη σκιά ενός θάμνου και απομακρύνθηκε κλαίγοντας για να μην δει το θάνατό του. Ο Θεός άκουσε την προσευχή της και της έδειξε ένα πηγάδι με καθαρό νερό. Εκεί υποσχέθηκε ξανά πως από τον Ισμαήλ θα προέλθει ένα μεγάλο έθνος. Αργότερα, ο Ισμαήλ συμφιλιώθηκε με τον Ισαάκ και είδε τον πατέρα του πριν πεθάνει. (Γένεση 25,7-10). Έζησε στη έρημο Φαράν ως νομάδας. Παντρεύτηκε μια Αιγύπτια και απέκτησε 12 γιους και μία κόρη, την Βασεμάθ ή Μαελέθ (Μαχαλάθ), την οποία παντρεύτηκε ο Ησαύ (Γένεση 28,9. Γένεση 36,3).  Από τους απογόνους του προήλθαν κάποιες αραβικές φυλές,οι Φοίνικες και άλλοι(Γένεση 25,12-18. Α' Παραλειπομένων 1,28-31). Πέθανε σε ηλικία 137 ετών.

Παραπομπές

Πρόσωπα της Παλαιάς Διαθήκης
Μιλτιάδης Δάλλας

Ο Μιλτιάδης Δάλλας (1860 - 1951) ήταν Έλληνας πολιτικός.

Βιογραφικά στοιχεία 

Γεννήθηκε στην Αγιά Λάρισας και ήταν γιος του Ιωάννη Δάλλα, δημάρχου Δωτίου που δολοφονήθηκε, το 1883, από αγνώστους. Φοίτησε στη Μεγάλη του Γένους Σχολή στην Κωνσταντινούπολη και εν συνεχεία σπούδασε νομικά στο Πανεπιστήμιο Αθηνών. Εξελέγη πρώτη φορά βουλευτής Λάρισας στις εκλογές του 1890 και επανεξελέγη, βουλευτής Αγυιάς σε αυτές του 1892 και του 1895. Στις εκλογές του Αυγούστου 1910 και του Νοεμβρίου 1910 εξελέγη βουλευτής Λάρισας. Την περίοδο 1901 - 1903 διετέλεσε νομάρχης Τρικάλων, Άρτας και Ζακύνθου.

Υπήρξε συνιδρυτής της Ιστορικής και Λαογραφικής Εταιρείας Θεσσαλών.

Απεβίωσε στην Αθήνα. Ήταν παντρεμένος με την Ευδοκία Παυλίδου, της γνωστής οικογένειας της σοκολατοβιομηχανίας, και είχαν αποκτήσει δύο γιους.

Παραπομπές

Εξωτερικοί σύνδεσμοι
Μιλτιάδης Δάλλας στον Πανδέκτη, του Εθνικού Ιδρύματος Ερευνών.

Βουλευτές Αγυιάς
Βουλευτές Λάρισας
Ισαβέλλα της Δανίας

Η Πριγκίπισσα Ισαβέλλα της Δανίας (Δανικά: Prinsesse Isabella til Danmark, 21 Απριλίου 2007 -) είναι το δεύτερο παιδί και η μεγαλύτερη κόρη του Διαδόχου Πρίγκιπα Φρειδερίκου και της Διαδόχου Πριγκίπισσας Μαίρης της Δανίας.

Είναι το τέταρτο εγγόνι και η μεγαλύτερη εγγονή της βασίλισσας Μαργαρίτας Β΄ της Δανίας και του πρίγκιπα Ερρίκου. Είναι το πρώτο κορίτσι που γεννιέται στην Βασιλική Οικογένεια της Δανίας μετά την γέννηση της μικρότερης αδελφής της γιαγιά της, της τέως βασίλισσας Άννας Μαρίας της Ελλάδας το 1946. 

Είναι τρίτη στην γραμμή διαδοχής στον Δανικό θρόνο, μετά τον πατέρα της και τον μεγαλύτερο αδελφό της, Πρίγκιπα Χριστιανό.

Γέννηση
Γεννήθηκε στις 21 Απριλίου 2007 στο Πανεπιστημιακό Νοσοκομείο Κοπεγχάγης Ριγσοπιτάιλετ της Κοπεγχάγης. Κόρη του Διαδόχου Πρίγκιπα Φρειδερίκου και της Διαδόχου Πριγκίπισσα Μαίρης. Η γέννηση της έγινε δεκτή στις 22 Απριλίου, με ένα χαιρετισμό των 21 πυροβόλων όπλων από το Σίξτους Μπάττερι στη Ναυτική Βάση Χόλμεν της Κοπεγχάγης και από το Κάστρο Κρόνμποργκ από την Βόρεια Ζηλανδία.

Ονομάσθηκε Ισαβέλλα από την Ισαβέλλα της Αυστρίας, Ενριέττα από την γιαγιά της Ενριέττα Κλαρκ Χον, Ίνγκριντ από την προγιαγιά της βασίλισσα Ίνγκριντ της Σουηδίας και Μαργαρίτα από την γιαγιά της βασίλισσα Μαργαρίτα Β΄.

Η Βάφτιση της έγινε την 1η Ιουλίου 2007 στο παρεκκλήσι του παλατιού Φρέντενσμποργκ. Νονοί της ήταν η Πριγκίπισσα Ματθίλδη του Βελγίου, η θεία της Πριγκίπισσα Αλεξία της Ελλάδας και της Δανίας (πρώτη ξαδέλφη του πατέρα της), η Ναντίν Τζόνστον, ο Χριστιανός Μπακβάλντ, ο Πίτερ Χίρινγκ και η Μαρία Λουίζα Σκιλ.

Τίτλοι
2 Απριλίου 2007 - έως σήμερα: ΗΑυτης  Βασιλική Υψηλότητα Πριγκίπισσα Ισαβέλλα της Δανίας, Κόμισσα του Μονπεζά

Παραπομπές

Εξωτερικοί σύνδεσμοι 
 Official website 
 New Danish princess named Isabella

|-

|-

Πριγκίπισσες της Δανίας
Οίκος του Γκλύξμπουργκ
Νικόλαος Έξαρχος

Ο Νικόλαος Έξαρχος (1897 - 1976) ήταν Έλληνας πολιτικός.

Βιογραφικά στοιχεία 

Γεννήθηκε στα Τρίκαλα και ήταν γιος του Αχιλλέα Έξαρχου. Σπούδασε νομικά στο Πανεπιστήμιο Αθηνών και στη Γαλλία. Εξελέγη πρώτη φορά, με την υποστήριξη του Λαϊκού Κόμματος, βουλευτής Τρικάλων στις εκλογές του 1935 και επανεξελέγη σε αυτές του 1946 (Δημοκρατικό Σοσιαλιστικό Κόμμα), του 1950 (Δημοκρατικό Σοσιαλιστικό Κόμμα), του 1952, του 1956 (περιφέρεια Καρδίτσης - Τρικάλων), του 1956, του 1961 (Ένωση Κέντρου), του 1963 (Ένωση Κέντρου) και του 1964 (Ένωση Κέντρου).

Είχε διατελέσει Υπουργός Μεταφορών στις κυβερνήσεις Σοφοκλή Βενιζέλου (Αυγούστου, Σεπτεμβρίου, Νοεμβρίου 1950), Υπουργός Βορείου Ελλάδος στην κυβέρνηση Γεωργίου Παπανδρέου (1963), Υφυπουργός Εσωτερικών στην κυβέρνηση Παπανδρέου (1964),

Υπήρξε μέλος του δ.σ. της Ιστορικής και Λαογραφικής Εταιρείας Θεσσαλών.

Απεβίωσε στις 12 Μαρτίου 1976 στην Αθήνα και κηδεύτηκε την επομένη από το Πρώτο Νεκροταφείο Αθηνών.

Παραπομπές

Εξωτερικοί σύνδεσμοι
Νικόλαος Έξαρχος στον Πανδέκτη, του Εθνικού Ιδρύματος Ερευνών

Βουλευτές Τρικάλων
Βουλευτές Καρδίτσας - Τρικάλων
Βουλευτές εκλεγμένοι με την Ένωση Κέντρου
Βουλευτές εκλεγμένοι με το Δημοκρατικό Σοσιαλιστικό Κόμμα
Βουλευτές εκλεγμένοι με το Λαϊκό Κόμμα
Έλληνες υπουργοί Μεταφορών
Έλληνες υφυπουργοί Εσωτερικών
Κας

Η Κας (τουρκικά: Kaş) ή Αντίφιλο ή Αντίφελλος στα ελληνικά είναι κωμόπολη της επαρχίας της Αττάλειας, στην νότιο Τουρκία. Σύμφωνα με τον Πλίνιο η πόλη ονομαζόταν αρχικά  Habesos και αργότερα ονομάστηκε Αντίφελλος κατ' αντιδιαστολή με την πόλη Φελλός, που βρισκόταν 7-8 χιλιόμετρα βορειότερα από αυτή. Από την αρχαία Αντίφελλο υπάρχουν αρκετά αρχαιολογικά μνημεία όπως το θέατρο, λυκιακές σαρκοφάγοι, νεκρόπολη, κ.α. 

Η πόλη Κας είναι χτισμένη στα παράλια της λεγόμενης Τουρκικής Ριβιέρας, στην ανατολική Μεσόγειο. Οι κάτοικοι ασχολούνται κυρίως με το τουρισμό, αλλά και με την αλιεία και τη γεωργία. Απέχει 190 χιλιόμετρα οδικώς από την Αττάλεια και είναι απέναντι και σε απόσταση 6 χιλιομέτρων από το Καστελλόριζο.

Η συντριπτική πλειονότητα του πληθυσμού ήταν ελληνική μέχρι την Μικρασιατική καταστροφή, όποτε και αναγκάστηκαν να εγκαταλείψουν τον τόπο τους. Πολλά από τα σπίτια τους διατηρούνται μέχρι σήμερα. Οι κάτοικοι της Κας έχουν αναπτύξει στενές σχέσεις με τους κατοίκους του Καστελλόριζου. Οι δεύτεροι πραγματοποιούν στη Κας τις περισσότερες αγορές τους λόγω της μικρής απόστασης από το νησί τους, καθώς το τετράωρο ταξίδι με πλοίο για τη Ρόδο ή το κόστος της αεροπορικής πτήσης για αυτήν είναι συνήθως απογοητευτικά.

Στα δυτικά της σύγχρονης πόλης σε ένα μικρό ύψωμα βρίσκεται η εκκλησία της Παναγίας της Ευαγγελίστριας, που χρησιμοποιείται σήμερα ως τζαμί. Ο ναός είχε κατασκευαστεί το 1866 και μετατράπηκε σε τζαμί το 1963. Νοτιοδυτικά του πρόπυλου βρισκόταν το κωδωνοστάσιο, στη θέση του οποίου κατασκευάστηκε ένας μιναρές το 1963.

Παραπομπές

Εξωτερικοί σύνδεσμοι
 

Επαρχία Αττάλειας
Ασιατικές πόλεις της Τουρκίας
Λυκία
Παράκτιοι οικισμοί στην Τουρκία